ఈనాడు డిజిటల్, కర్నూలు: నగరాల్లో స్థలాలు కొని వదిలేసి... డబ్బులు ఉన్నప్పుడు ఇల్లు కట్టుకోవటం లేదా రేటు పెరిగినప్పుడు అమ్ముకోవటం చేస్తుంటారు. ఈలోగా... వాటిలో పిచ్చిమొక్కలు పెరగటం, భవన వ్యర్థాలు, చెత్త వేయటం చేస్తుంటారు. దీనివల్ల దోమలు, ఈగలతో... దుర్గంధంతో.. ఆ ప్రాంతంతో జబ్బులు వ్యాపించే అవకాశం లేకపోలేదు. స్వచ్ఛ కర్నూలు కోసం ఇలాంటి వారిపై కర్నూలు నగరపాలక సంస్థ చర్యలకు ఉపక్రమించింది.
నగరంలో సుమారు ఆరు లక్షల జనాభా ఉంది. నగరం వేగంగా విస్తరిస్తోంది. ఇళ్ల స్థలాల విలువ రోజురోజుకూ భారీగా పెరుగుతోంది. గతంలో ఎప్పుడో స్థలాలు కొని వదిలేసినవారు, పూర్వీకుల నుంచి వచ్చిన స్థలాలు చాలా ఉన్నాయి. ఇలాంటి వాటిని కొందరు ప్రహరీ నిర్మించి కాపాడుకుంటుండగా... మరికొందరు ఖాళీగానే వదిలేస్తున్నారు. వీటిలో భవన నిర్మాణ వ్యర్థాలు, చెత్త వేయటం, పిచ్చిమొక్కలు పెరగటంతో... అపరిశుభ్రత నెలకొంటోంది. దుర్గంధం వెదజల్లుతోంది. ఈగలు, దోమలు, పందులు స్వైరవిహారం చేస్తున్నాయి. ఇలాంటి అపరిశుభ్రత వల్ల జబ్బులు వచ్చే ప్రమాదం లేకపోలేదు.
కర్నూలు నగరంలో సుమారు 2 వేల ఖాళీ స్థలాలు ఉండవచ్చని అధికారులు అంచనా వేస్తున్నారు. ఇలాంటి వాటిని పరిశుభ్రంగా ఉంచకపోతే... చర్యలు తీసుకుంటామని ఇప్పటికే నగరపాలక సంస్థ అధికారులు పలు దఫాలు యజమానులకు హెచ్చరికలు జారీ చేశారు. అయినా చాలామంది స్పందించలేదు. స్వచ్ఛ కర్నూలులో భాగంగా... ఖాళీ స్థలాల్లో చెత్తను తొలగించే బృహత్‌ కార్యానికి అధికారులు దిగారు. యజమానులే చెత్తను తొలగించాలి. లేదంటే ఆ చెత్తను నగరపాలక సిబ్బందే తొలగిస్తారు. దీనికి రుసుములు వసూలు చేస్తారు. ఇప్పటికే నగరంలో న్యూ కృష్ణానగర్‌ ప్రాంతంలో ప్రయోగాత్మకంగా... ఈ కార్యక్రమం చేపట్టారు.
నగరపాలక సంస్థ పరిధిలో ఇప్పటికే కొన్ని ప్రాంతాల్లో ఖాళీ స్థలాలను గుర్తించగా... మిగిలిన స్థలాల వివరాలను సైతం సేకరించే పనిని వార్డు, శానిటేషన్‌ సిబ్బందికి అప్పగించారు. సాధ్యమైనంత త్వరగా వీటిని గుర్తించి... చెత్తను తొలగించే పనిని నెలలోగా పూర్తి చేసేందుకు ప్రణాళికలు సిద్ధం చేస్తున్నారు.
స్వచ్ఛ కర్నూలులో భాగంగా ప్రయోగాత్మకంగా నగరంలో చెత్తను తొలగించే పనిని మొదలు పెట్టాం. చెత్తను యజమానులే తొలగించి, చుట్టూ ప్రహరీ నిర్మించుకోవాలి. లేదంటే మేమే చెత్తను తొలగించి వినియోగ రుసుములు వసూలు చేస్తాం. చెత్త రహిత కర్నూలు కోసం అందరూ కలిసి రావాలి. - డీకే బాలాజీ, కమిషనర్‌
చెత్త తొలగింపు పేరుతో భారీగా అపరాధ రుసుములు వసూలు చేస్తున్నారు. కనీసం మురుగునీటి కాల్వలు శుభ్రం చేయటంలో, ఇతర సమస్యలు పరిష్కరించడంలో అలసత్వం వహిస్తున్న నగరపాలక సిబ్బంది... ఈ విషయాన్నే ఎందుకు పట్టుకున్నారు. - సురేష్, కృష్ణానగర్‌
eenaadu disital, karnoolu: nagaraallo sthalaalu koni vadilesi... dabbulu unnappudu illu kattukovatam leda retu periginappudu ammukovatam chestuntaaru. eelogaa... vaatilo pichimokkalu peragatam, bhavana vyardhaalu, chetta veyatam chestuntaaru. deenivalla domalu, eegalatho... durgandhamtho.. aa praantamtoe jabbulu vyaapinche avakaasam lekapoledu. swachcha karnoolu kosam ilanti vaaripai karnoolu nagarapalaka samstha charyalaku upakraminchindi.
nagaramlo sumaru aaru lakshala janabha undi. nagaram vegamgaa vistaristondi. illa sthalaala viluva rojurojuku bhariga perugutondi. gatamlo eppudo sthalaalu koni vadilesinavaaru, puurveekula nunchi vachina sthalaalu chala unnaayi. ilanti vaatini kondaru prahari nirminchi kaapaadukuntundagaa... marikondaru khaaliigaane vadilestunnaru. veetilo bhavana nirmaana vyardhaalu, chetta veyatam, pichimokkalu peragatamtho... aparisubhrata nelakontondi. durgandham vedajallutondi. eegalu, domalu, pandulu swairavihaaram chestunnayi. ilanti aparisubhrata valla jabbulu vache pramaadam lekapoledu.
karnoolu nagaramlo sumaru 2 vela khaalii sthalaalu undavacchani adhikaarulu anchana vestunnaru. ilanti vaatini parisubhramgaa unchakapothe... charyalu teesukuntaamani ippatike nagarapalaka samstha adhikaarulu palu dafaalu yajamaanulaku heccharikalu jaarii chesaru. aina chaalaamandi spandinchaledu. swachcha karnoolulo bhagamga... khaalii sthalaallo chettanu tolaginche bruhathm kaaryaaniki adhikaarulu digaaru. yajamanule chettanu tolaginchaali. ledante aa chettanu nagarapalaka sibbande tolagistaaru. deeniki rusumulu vasulu chestaaru. ippatike nagaramlo nyoo krishnanagarma praantamlo prayogaatmakamgaa... ee kaaryakramam chepattaru.
nagarapalaka samstha paridhilo ippatike konni praantaallo khaalii sthalaalanu gurtinchagaa... migilina sthalaala vivaraalanu saitam sekarinche panini vaardu, saaniteshanni sibbandiki appaginchaaru. saadhyamainanta twaragaa veetini gurtinchi... chettanu tolaginche panini nelalogaa puurti chesenduku pranaalikalu siddham chestunnaru.
swachcha karnoolulo bhagamga prayogaatmakamgaa nagaramlo chettanu tolaginche panini modalu pettam. chettanu yajamanule tolaginchi, chuttu prahari nirminchukovali. ledante meme chettanu tolaginchi viniyoga rusumulu vasulu chestam. chetta rahita karnoolu kosam andaruu kalisi ravali. - deeke balaji, kamishanarm
chetta tolagimpu paerutho bhariga aparadha rusumulu vasulu chestunnaru. kaneesam muruguneeti kaalvalu subhram cheyatamlo, itara samasyalu parishkarinchadamlo alasatvam vahistunna nagarapalaka sibbandi... ee vishayaanne enduku pattukunnaru. - suresh, krishnanagarma